
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 178 
                                                               din 26 august 2021
privind neexercitarea dreptului de preemţiune pentru imobilul – cabinet medical individual stomatologie și instalații stomatologice II, situat în Municipiul Sighişoara, str. Andrei Șaguna nr. 8A, 

parte din monumentul istoric, cod LMI: MS-II-a-B-15977 „Uzina electrică”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.787/04.08.2021 şi la Consiliul Local Sighișoara cu nr. 22.090/06.08.2021, de referatul de aprobare, înregistrat cu nr. 21.789/04.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighişoara cu nr. 19.439/09.07.2021,  formulată de Cabinet Stomatologic individual Lefticariu Sergiu, prin dr. Lefticariu Sergiu, cu referire la exercitarea dreptului de preemțiune asupra cabinetului medical individual stomatologie și subsolului cu instalații stomatologice II, situat în Municipiul Sighișoara, str. Mitropolit Andrei Șaguna nr. 8A, jud. Mureș, prețul de vânzare fiind de 30.000 euro;

         Având în vedere adresa Ministerului Culturii – Direcția Județeană pentru Cultură Mureș cu nr. 135/II/22.06.2021, prin care această instituție nu își exercită dreptul de preemțiune pentru parte din imobil – cabinet medical individual stomatologie și instalații stomatologice II, situat în Municipiul Sighişoara, str. Andrei Șaguna, nr. 8A, jud. Mureș, înscris în C.F. Sighișoara nr. 11429 (parter și pivniță, cabinet medical individual stomatologie și instalații stomatologice II, în suprafață de 73,90 mp.), monument istoric, cod LMI: MS-II-a-B-15977, „Uzina electrică”, conform Listei monumentelor istorice, aprobată prin Ordinul Ministrului Culturii și Cultelor nr. 2314/2004, cu modificările și completările ulterioare;         

          Având în vedere adresa Consiliului Județean Mureș cu nr. 17.632/01.07.2021, înregistrată la Municipiul Sighișoara cu nr. 18.688/05.07.2021, prin care această instituție nu își exercită dreptul de preemțiune pentru imobilul – cabinet medical individual stomatologie și instalații stomatologice II, situat în Municipiul Sighişoara, str. Andrei Șaguna, nr. 8A, jud. Mureș, înscris în C.F. Sighișoara nr. 11429 (parter și pivniță, cabinet medical individual stomatologie și instalații stomatologice II, în suprafață de 73,90 mp.), monument istoric, cod LMI: MS-II-a-B-15977, „Uzina electrică”, la prețul de 30.000 euro;

Având în vedere adresa cu nr. 216/28.07.2021, înregistrată la Municipiul Sighișoara cu nr. 21.678/03.08.2021, prin care Colegiul Medicilor Stomatologi Mureș înaintează, conform art. 28, pct. 3 din Ordonanța de Urgență a Guvernului nr. 68/2008, intenția de vânzare a spațiului medical situat în Municipiul Sighișoara, str. Andrei Șaguna nr. 8A, formulată de proprietarul imobilului, domnul Lefticariu Sergiu;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 68/2008 privind vânzarea spaţiilor proprietate privată a statului sau a unităţilor administrativ - teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările următoare;
Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 21.788/04.08.2021, prin care se propune neexercitarea dreptului de preemţiune asupra imobilului – cabinet medical individual stomatologie și instalații stomatologice II, situat în Municipiul Sighişoara, str. Andrei Șaguna, nr. 8A, înscris în C.F. individuală nr. 11429/V - cabinet medical individual stomatologie și în C.F. individuală nr. 11429/II/II - instalații stomatologice II, parte din construcția monument istoric, înscris în C.F. colectiv nr. 11429, cod LMI: MS-II-a-B-15977 „Uzina electrică”, conform Listei monumentelor istorice, aprobată prin Ordinul Ministrului Culturii și Cultelor nr. 2314/2004, cu modificările și completările ulterioare.

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (14), art. 139 alin. (1) şi a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Municipiul Sighişoara nu îşi exercită dreptul de preemţiune asupra imobilului – cabinet medical individual stomatologie și instalații stomatologice II, situat în Municipiul Sighişoara, str. Andrei Șaguna, nr. 8A, înscris în C.F. individuală nr. 11429/V - cabinet medical individual stomatologie și în C.F. individuală nr. 11429/II/II - instalații stomatologice II, parte din construcția monument istoric, înscris în C.F. colectiv nr. 11429, cod LMI: MS-II-a-B-15977 „Uzina electrică”, conform Listei monumentelor istorice, aprobată prin Ordinul Ministrului Culturii și Cultelor nr. 2314/2004, cu modificările și completările ulterioare.
Art. 2. Cu data adoptării prezentei hotărâri, orice alte prevederi contrare, incidente în speță, își încetează valabilitatea.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                                       
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  2 ex. Cabinet Stomatologic individual Lefticariu Sergiu.
10 ex.  

B.A. 
